רוב העסקים הקיימים פונים בראש ובראשונה לפלחי שוק שאותם הם מכירים. רוב העסקים הקיימים לא ערוכים על מנת לפנות בצורה יעילה לפלח השוק של עולים חדשים. אפשר לומר שזו נישה שפחות מעניינת עסקים גדולים. לעיתים בחברות מבוססות פשוט לא רוצים להשקיע משאבים בפלח שוק לא מוכר להם, על חשבון השקעת משאבים שמושקעים בלקוחותיהם הוותיקים. זו הזדמנות טובה למי שחושב על פתיחת עסק קטן או אפילו על יזמות שאפתנית יותר. כאשר מחליטים מראש לפנות לנישה של עולים חדשים, ניתן לפנות אליהם בכמה דרכים. לדוגמא, ניתן להקים במקביל לעסק אתר שמתמקד בזכויות של עולים חדשים. בפלטפורמה הזאת אפשר להציע להם גם הצעות עסקיות. ניתן לפרסם מודעות בעיתונות הרוסית וכן לפרסם מודעות בנתב"ג. אפשרות אחר לפנות לפלח השוק הזה, תהיה תוך שיתופי פעולה עם רשויות רלוונטיות כמו משרד הקליטה, אולפני עולים וכדומה.